વિશ્વમાં સૌથી વધારે ચાઈલ્ડ મેરેજ બાંગ્લાદેશમાં થાય છે. આ અંગે કડક કાયદો લાવીને સમસ્યાનું સમાધાન કરવાના બદલે બાંગ્લાદેશે સમસ્યા વધુ વકરે તેવુ એક ભયાનક પગલુ ભર્યુ છે. ગયા મહિને 17મી ફેબ્રુઆરીએ બાંગ્લાદેશની સરકારે એક કાયદાનો પ્રસ્તાવ મૂક્યો જે ‘સ્પેશિયલ કેસ’માં 18 વર્ષથી નાની છોકરીઓને લગ્ન કરવાની પરવાનગી આપે. પરંતુ સરકારે આ ઉંમર 18થી ઘટાડીને 16 કે 15 કરવાને બદલે ઉંમરની શરત જ હટાવી દીધી. આ કાયદા અંતર્ગત 0 વર્ષની એટલે કે સાવ દૂધ પીતી બાળકીને પણ બાંગ્લાદેશમાં કાયદેસર પરણાવી શકાય છે. આ કાયદામાં એવી પણ જોગવાઈ છે કે છોકરીના પરિવાર અને કોર્ટની સંમતિ હોય તો પુરૂષ તેનાથી ઉંમરમાં બમણો હોય તો પણ તે છોકરી સાથે લગ્ન કરી શકે છે.